Voordele van oud word - www.bybelkennis.co.za
by Coen Slabber · Published 28/06/2017 · Updated 27/06/2017
Ons wêreld baklei teen ouderdom. Kyk na al die advertensies wat sê hoe ons jonger kan lyk. Ons soek voortdurend na maniere om jonger te lyk. Ons lyk en voel nie meer soos vyf jaar gelede nie. ''n Paar kilogram swaarder, gryser, ''n bietjie stadiger om soggens op te staan.
Selfs Christene is bewus van die werklikheid van die ouderdom wat sy tol eis. Maar Christene het die vermoë om veroudering nie as slegte nuus te sien nie. Ouderdom is ''n sierlike kroon; dit word bereik deur dié wat reg lewe (Spreuke 16;31). Hoe kan Christene nou los staan van ''n kultuur wat jonger word en aanvaar dat hulle oud word – en dit nie as slegte nuus beskou nie? Hier is ''n paar redes.
Ons sien hoe ons kinders hulle eie persoonlikhede ontwikkel
kyk na die kinders waarmee God jou geseën het.. Dieselfde ouers, grootgeword in dieselfde huis en sien hoe hulle van mekaar verskil. Elkeen het sy eie unieke persoonlikheid. Wat ''n vreugde om te sien.
Ons het meer perspektief
Soos jou lewe aangaan en jy dinge sien gebeur in die wêreld seën die Here jou met meer perspektief. Jou temperament is meer gelykmatig Jy het selfs meer geduld. Dit alles lei na ''n beter lewe.
Ons belê in ander
Ons het nou die geleentheid en tyd om ander mense te ontmoet en veral saam met jonger mense te loop. Hierdie is ''n vreugde om in ander mense te kan belê. Hierdie geleenthede neem toe met ouderdom.
Ons word meer gemaklik met ons eie liggame
Jy word gemakliker met wie jy is.
Om oud te word, is nie net negatief nie. Ouer mense kan steeds sout en lig wees. Ons beweeg nie meer so vinnig nie, maar ons kan steeds toenemende ouderdom met ''n evangelies-gesentreerde perspektief aanvaar. Dit beteken ons baklei nie teen die ouderdom nie, maar aanvaar die geleenthede wat ons het om die koninkryk verder uit te bou – geleenthede wat met die ouderdom kom.